বাজি থেকেই ঘটেছিল বিস্ফোরণ! ঢোলাহাট থানার আইসির রিপোর্ট ঘিরে চাঞ্চল্য

ওয়েব ডেস্ক: সোমবার রাত সাড়ে ৯টা নাগাদ পাথরপ্রতিমায় (Patharpratima) ঘটে ভয়াবহ বিস্ফোরণ। প্রথামিকভাবে বলা হয়েছিল গ্যাস সিলিন্ডার ফেটে ঘটে বিস্ফোরণ, কিন্তু পরে দাবি করা হয় এই ঘটনা শুধু সিলিন্ডার ব্লাস্ট করেই হয়নি, বাড়িতে মজুদ ছিল বেআইনি বাজি সেই বাজি বিস্ফোরণ এবং সিলিন্ডার ব্লাস্ট করেই ঘটে দুর্ঘটনা। এই দাবি মঙ্গলবার থেকেই করা হচ্ছে।

কিন্তু পাথরপ্রতিমার ঘটনায় যে সচেতনতার বড্ড অভাব ছিল তা স্পষ্ট। সেই কথা গতকাল অর্থাৎ বুধবার নবান্নের সাংবাদিক বৈঠক থেকেও বলেন মুখ্যমন্ত্রী মমতা বন্দ্যোপাধ্যায়। এমনকি সেই বাজি কারখানার বৈধ লাইসেন্স ছিল কিনা সেই নিয়েও দেখা দিয়েছিল ধোঁয়াশা। আর সেই ঘটনার তদন্তে নেমে এবার বিস্ফোরক তথ্য দিলেন ঢোলাহাট থানার আইসি।

আরও পড়ুন: পাথরপ্রতিমায় বিষাদের সুর!

ঢোলাহাট থানার আইসির পক্ষ থেকে যেই রিপোর্ট প্রকাশ করা হয় তাতে স্পষ্টত জানানো হয়েছে বণিক পরিবারের বাজি কারখানার ছিলনা কোন বৈধ লাইসেন্স। একদশকেরও বেশি সময় ধরে বাড়িতে মজুত করা হয় বেআইনি বাজি আর সেই ঘরেই ছিল গ্যাস সিলিন্ডার। আর সেই বাজি থেকেই ঘটে প্রথম বিস্ফোরণ!

যদিও প্রথমে দাবি করা হয় ওই বাজি কারখানার লাইসেন্স ছিল, তবে এখন জানা যাচ্ছে বণিক পরিবারের বাজি কারখানায় ছিলনা কোন বৈধ লাইসেন্স।

দেখুন অন্য খবর