বিয়ে বাড়ির অনুষ্ঠানে খুন!

দুর্গাপুর: বিয়ে বাড়ির অনুষ্ঠানে বর পক্ষের সাথে কনে পক্ষের লেগে গেল হাতাহাতি। যার জেরে বিয়েবাড়িতেই ঘটল ভাঙচুরের ঘটনা। শুধু তাই উঠল খুনের অভিযোগ। রপক্ষের বিরুদ্ধে খুনের অভিযোগ কনে পক্ষের এক যুবককে।

কনে পক্ষের দাবি খুন করা হয়েছে আর্টিস্ট বেদ নামে বছর ২০ র এক যুবককে। এলাকাবাসীর দাবি শোনা গিয়েছে গুলির শব্দ!

ঘটনাটি ঘটেছে দুর্গাপুরের অমরাবতী সংলগ্ন ভ্যামবে কলোনিতে। ঘটনার জেরে এলাকাজুড়ে ছড়িয়েছে ব্যাপক চাঞ্চল্য। পুলিশ ঘিরে রেখেছে ঘটনাস্থল।

আরও পড়ুন:রাস্তায় রাস্তায় বিক্ষোভ, জ্বলছে বাস! কুকি বিদ্রোহে ফের হুলুস্থুল মণিপুরে

শনিবার এই এলাকায় একটি বিয়ে বাড়ির অনুষ্ঠান ছিল। বিয়ে বাড়িতে পান্ডবেশ্বর থেকে বর পক্ষের লোকজন আসার কিছুক্ষণ পর বিয়ে বাড়ির ডান্স প্ল্যাটফর্মের গান চেঞ্জ করাকে কেন্দ্র করে শুরু হয় অশান্তি। গান চেঞ্জ করতে রাজি হয়নি কনেবাড়ির লোকজন, এরপরই শুরু হয় দু পক্ষের হাতাহাতি, ঠিক এইসময় কনে বাড়ির আত্মীয় আর্টিস্ট বেদকে টেনে হিচড়ে নিয়ে এসে খুনের অভিযোগ কনে বাড়ির লোকজনদের। তাঁকে গুলি করে খুন করার অভিযোগ আনে প্রতিবেশীরা। ঘটনার পরেই এলাকায় পৌঁছয় পুলিশ। পুলিশ তদন্ত শুরু করেছে। ময়না তদন্তর জন্য আর্টিস্ট বেদের মৃতদেহ দুর্গাপুর মহকুমা হাসপাতালে পাঠায় নিউ টাউনশিপ থানার পুলিশ। গোটা ঘটনার জেরে টানটান উত্তেজনা দুর্গাপুরে ভ্যাঁমবে কলোনি এলাকায়।নিউ টাউনশিপ থানার পুলিশ অক্ষয় বেদ, নামে একজনকে আটক করেছে, আরো কয়েকজনকে পুলিশ জিজ্ঞাসাবাদের জন্য আটক করেছে।

দেখুন অন্য খবর